
ДО
ОБЩИНСКИ СЪВЕТ
ГР.БУРГАС
ДОКЛАДНА ЗАПИСКА

      ОТ МАНОЛ ТОДОРОВ – ЗАМЕСТНИК – КМЕТ „СПОРТ И ТУРИЗЪМ“
ОТНОСНО: Приемане на Правилник за изменение и допълнение на Правилника за организацията и дейността на общинско предприятие „Туризъм“
УВАЖАЕМИ ОБЩИНСКИ СЪВЕТНИЦИ,
            Общинско предприятие „Туризъм” е специализирано звено на Община Бургас, създадено с решение на Общински съвет-Бургас (Протокол № 26/ 23.07.2013 г.) на основание чл.52, ал.2 от Закона за общинската собственост, за изпълнение на местни туристически дейности и услуги, обслужване на общински туристически обекти, комплекси и атракции. Няма статут на юридическо лице и осъществява дейността си от името на Община Бургас в рамките на предоставените му правомощия. Дейността на общинското предприятие се финансира от бюджета на Община Бургас, а реализираните финансови средства от дейността на предприятието подлежат на внасяне изцяло в приход на бюджета на Община Бургас.
           През годините Община Бургас реализира няколко значими проекти с европейско, национално и собствено финансиране. Сред тях са проектите „Път на културно-историческите ценности през вековете - изпълнение на консервационно-реставрационни дейности в сградата на Етнографския музей и прилежащото дворно пространство и изграждане на „Улица на занаятите“ чрез комбинирана подкрепа на безвъзмездна финансова помощ от Оперативна програма "Региони в растеж" 2014- 2020 и „Прилагане на природно базирани решения за устойчиво управление и опазване на околната среда“, финансиран по Програма за морско дело и рибарство 2014-2020г., по процедура BG14MFOP001-4.126 „Развитие и популяризиране идентичността на територията на МИРГ от Стратегията за водено от общностите местно развитие на МИРГ „Бургас – Камено”.                                                                                                                                                                                
            С помощта на първия от тези проекти беше извършено допълващо застрояване на Етнографски музей – гр. Бургас в ПИ 07079. 611.105, УПИ III, кв. 90, ЦГЧ на гр. Бургас – публична общинска собственост, Акт № 9081 от 22.01.2018 г. 

Новоизградените подобекти: Кафе – аперитив със застроена площ 107,41 м 2; сглобяема сцена със застроена площ 20,00 м2 и прилежаща алейна мрежа и зелени площи с обща площ 898 м2, бяха предоставени за стопанисване и управление на ОП „Туризъм“ с решение по т. 24,  Протокол № 50 от проведено на 11.04.2023 г. заседание на Общински съвет – Бургас.                     
           По втория проект беше изграден детски атракцион - многофункционален комплекс с обща площ от 2247 м 2, включващ няколко зони, които са в унисон със съществуващия ансамбъл, посветен на темата за морската флора и фауна, и рибарския занаят. С оглед пълноценната експлоатация, поддръжка и довършителни работи на съоръжението, беше взето решение по т. 18,  Протокол № 6 от проведено на 30.01.2024 г. заседание на Общински съвет – Бургас за възлагане стопанисването и управлението на обекта на общинско предприятие „Туризъм“, което стопанисва и съществуващия културно туристически комплекс „Ченгене скеле“. 
           Изпълнението на условието за устойчивост и пълноценна целева експлоатация на обектите е водещ фактор при вземането на тези решения, с които се предоставят новите обекти на специализираното общинско предприятие ОП „Туризъм“ при Община Бургас.
            Общинско предприятие “Туризъм“ активно рекламира гр. Бургас, като туристическа дестинация в страната и чужбина. Изготвя туристически пакети и маршрути, които се предлагат на гостите на града, като с дейността си цели да задоволи обществените потребности на гражданите на Община Бургас. 
          Съгласно чл. 3, т. 2 и т. 3 от Правилника за организацията и дейността на ОП „Туризъм“, общинското предприятие обслужва, стопанисва и управлява общинските туристически обекти, като изпълнява всички специфични дейности, свързани с тяхното функциониране с цел подобряване на съществуващите туристически продукти и разработването на нови услуги.

Причините, които налагат изменението и допълнението на Правилника на ОП „Туризъм“ са новите подобекти, предоставени за стопанисване и управление на общинската структура и необходимостта от допълването им в списъка на имуществото, което му се предоставя за  стопанисване и управление.
Промяната в списъка на имуществото – публична общинска собственост, частна общинска собственост и публична държавна собственост има за цел да обхване всички обекти, стопанисвани и управлявани от ОП „Туризъм“ към Община Бургас, както и свързаните с това туристически дейности и услуги и тяхното изпълнение на основание чл. 52, ал. 2 от Закона за общинската собственост. 
За прилагане на горепосочените изменения и допълнения ОП Туризъм ще разходва минимални бюджетни средства по поддръжка на предоставените му за управление и стопанисване обекти .
С прилагането на предлагания проект на Правилник за изменение и допълнение на Правилника за организацията и дейността на ОП „Туризъм“ се цели разширяване на диапазона на предлаганите туристически услуги, привличането на още повече посетители от различни възрастови групи. Качеството на услугите и добрата оптимизация на работния процес ще доведат и до следващи финансови резултати.               

Предлаганите промени с Правилника за изменение и допълнение на Правилника за организацията и дейността на ОП „Туризъм“ са в съответствие с разпоредбите и целите на националното и местно законодателство в т.ч. нормативните актове от по-висока степен, както и с тези на европейското законодателство.
В съответствие с разпоредбата на чл. 26, ал. 4 от Закона за нормативните актове, предложеният проект на Правилник за изменение и допълнение на Правилника за организацията и дейността на ОП „Туризъм“, е публикуван на интернет - страниците на Община Бургас и на портала за обществени консултации.                                                 

В предоставения 30 –дневен срок не са постъпили предложения и становища по така предложения проект на Правилник.    
Предвид изложеното и на основание чл. 21, ал. 1, т. 23 и ал. 2, от Закона за местното самоуправление и местната администрация, във вр. с чл. 52, ал. 3 и ал. 4 от Закон за общинската собственост, при спазване на изискванията на чл. 75-79 от АПК и чл. 11, ал. 3 и чл. 26 от ЗНА, във връзка с чл.8 от Правилника за организация и дейността на ОП „Туризъм“, предлагам, Общински съвет – Бургас да приеме следното
РЕШЕНИЕ:
Приема Правилник за изменение и допълнение на Правилника за организацията и дейността на ОП „Туризъм“, приет с Решение на Общински съвет – Бургас, както следва:
§1. Добавя две нови точки – т. 12 и т. 13 към Приложение № 2, към чл.20 - СПИСЪК на имуществото, което се предоставя за стопанисване и управление на Общинско предприятие "Туризъм" при Община Бургас от Правилника за организацията и дейността на ОП „Туризъм“, както следва:                                                            

	№
	Имот
	Документ, удостоверяващ собствеността
	Вид собственост

	12
	Допълващо застрояване на Етнографски музей – гр. Бургас в ПИ 07079. 611.105, УПИ III, кв. 90, ЦГЧ на гр. Бургас с подобекти: Едноетажна масивна сграда с идентификатор 07079. 611.105.7 по КККР на гр.Бургас -Кафе – аперитив (Кафене „ЕТНО“) с площ от 107 кв.м., сглобяема сцена с площ от 20 кв.м. и прилежащ терен, включващ алейна мрежа, зелени площи и градинска мебел с обща площ от 898 кв м. съгласно приложена схема. 
	Протокол № 50 от 11.04. 2023 г., т. 24
	Публична общинска собственост

/ Акт № 9081 от 22.01.2018 г./

	13
	Благоустрояване – обособяване на мултифункционална зона с пространство за занимания на открито - детски атракцион, посветен на темата за морската флора и фауна, и рибарския занаят, площи за рекреация, паркова мебел, алейна мрежа и озеленяване и ажурна ограда в ПИ с идентификатор 07079.10.1315 по КК на гр. Бургас, УПИ XII-1315, в местност „Рибарско пристанище“  (б.м. „Ченгене скеле“), землище на кв. Крайморие, гр. Бургас
	Протокол № 6 от 30.01. 2024 г., т. 18
	Публична общинска собственост

Договор № Д-01-17/25.09.2019 г. раво на собственост върху имоти - частна държавна собственост


МАНОЛ ТОДОРОВ
ЗАМЕСТНИК – КМЕТ „СПОРТ И ТУРИЗЪМ“

Съгласували:

Златина Георгиева,
Директор  дирекция ПНО
Мария Куманова 

Директор  дирекция ДПМК

Радовеста Стюърт
Директор на ОП „Туризъм“
Изготвил:
Силвия Полихронова
Гл. юрисконсулт Дирекция ПНО









